ตลาดหุ้นเอเชียลดลงเช้านี้ หลังเยนแข็งค่าฉุดหุ้นญี่ปุ่นอ่อนแรง
ตลาดหุ้นเอเชียปรับตัวลงเช้านี้ โดยได้รับปัจจัยถ่วงจากการร่วงลงของตลาดหุ้นญี่ปุ่น หลังเงินเยนยังคงแข็งค่าอย่างต่อเนื่อง ส่งผลให้หุ้นกลุ่มส่งออกอ่อนตัวลง
5 ก.พ. 2559

ผู้สื่อข่าวรายงานว่า ตลาดหุ้นเอเชียปรับตัวลงเช้านี้ โดยได้รับปัจจัยถ่วงจากการร่วงลงของตลาดหุ้นญี่ปุ่น หลังเงินเยนยังคงแข็งค่าอย่างต่อเนื่อง ส่งผลให้หุ้นกลุ่มส่งออกอ่อนตัวลง
โดยดัชนี MSCI Asia Pacific ลดลง 0.5% แตะ 120.53 จุด เมื่อเวลาประมาณ 9.15 น.ตามเวลาโตเกียว
ขณะที่ดัชนี NIKKEI 225 ตลาดหุ้นญี่ปุ่นเปิดวันนี้ที่ 16,790.53 จุด ลดลง 254.46 จุด, ดัชนี SSE Composite ตลาดหุ้นจีนเปิดวันนี้ที่ 2,783.08 จุด เพิ่มขึ้น 2.06 จุด, ดัชนี HSI ตลาดหุ้นฮ่องกงเปิดวันนี้ที่ 19,287.36 จุด เพิ่มขึ้น 104.27 จุด, ดัชนี KOSPI ตลาดหุ้นเกาหลีใต้เปิดวันนี้ที่ 1,914.55 จุด ลดลง 1.71 จุด
ส่วนดัชนี FTSE STI ตลาดหุ้นสิงคโปร์เปิดวันนี้ที่ 2,569.08 จุด เพิ่มขึ้น 10.59 จุด, ดัชนี FBMKLCI ตลาดหุ้นมาเลเซียเปิดวันนี้ที่ 1,654.60 จุด ลดลง 2.17 จุด ด้านตลาดหุ้นไต้หวันปิดทำการวันนี้